armvectores/hy_wikipedia_2023 huggingface dataset:
Բրոդի (ավան, Կորոստենի շրջան)

Անվան այլ կիրառումների համար տե՛ս՝ ԲրոդիԲրոդի (ուկրաիներեն՝ Броди), ավան Ուկրաինայի Ժիտոմիրի մարզի Կորոստենի շրջանում։
2001 թվականի տվյալներով Բրոդի ավանում բնակվում էր 71 մարդ։ Բնակավայրը զբաղեցնում է 0,15 կմ² տարածք։ Բնակչության խտությունը կազմում էր 473,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մեյխանա

Մեյխանա (Meyxana), ադրբեջանական բանահյուսության ժանրային տեսակ, գրական-երաժշտական ստեղծագործություն, որը կատարվում է առանց գործիքային ուղեկցության՝ ակապելլա։ Կատարողը կամ կատարողները իմպրովիզացիա են անում ժողովրդին հուզող որևէ կոնկրետ թեմայով։ Մեյխանան հաճախ համեմատվում է հիփ-հոփի հետ, անվանվում է նաև ադրբեջանական ժողովրդական ռեփ։ Ստեղծագործության կատարման ժամանակ երբեմն օգտագործվում են սինթեզատոր, հարվածային մեքենայական գործիքներ։
Մեյխանայի տները երգվում են, ոչ թե արտասանվում։ Արագ, իմաստալից, հստակ ու դիպուկ ստեղծագործելը մեյխանչիի վարպետության կարևորագույն հայտանիշն է։ Կարևոր է նաև, որ նա կարողանա իր շունչն այնպես կարգավորել, որ ստեղծագործությունը կատարի առանց անհարկի ընդհատման։


== Անվան ստուգաբանություն ==
Մեյխանա եզրույթը պարսկական ծագում ունի. պարսկերենից թարգմանած՝ նշանակում է գինետուն  (mey= գինի, khane== տուն).: Մեյխանայի վարպետներին անվանում են Söz Ustadı (խոսքի վարպետ) ։


== Ազդեցությունը ==
Մեյխանան մեծ ժողովրդականություն ունի և զգալի ազդեցություն է գործում մշակույթի, նորաձևության և ընդհանրապես հասարակական կյանքի վրա։ Այն, իր ենթատեսակներով հանդերձ, մեծապես նպաստել է ադրբեջանական հիփ-հոփի առաջացմանն ու զարգացմանը 1990-ական թվականներին։ Իր ծագման առաջին իսկ օրից մեյխանան դիտվել է որպես հասարակական-քաղաքական ընդվզման դրսևորում։
2012 թվականի մայիսի 30-ին ընդդիմության ակտիվիստները Twitter-ում հակապուտինյան հեշթեգ տեղադրեցին, որտեղ օգտագործել էին Ադրբեջանի Աստարայի շրջանի մեյխանչի եղբայրներ Ինթիգամ ու Էհթիրամ Ռուստամովների՝ յություբյան միլիոնավոր դիտումներ ապահոված ստեղծագործության հանրահայտ բառերը.  #путинтыктотакойдавайдосвидания, որը դարձավ համացանցային meme և լայն տարածում գտավ ողջ աշխարհում։ 2012 թվականի հունիսին էլ ռուս ռեփեր Տիմատին իր մի քանի գործընկերների հետ պատրաստեց Davaydosvidaniya diss track-ը, որ ուղղված էր Ֆիլիպ Կիրկորովի դեմ։


== Ծանոթագրություններ ==


== Արտաքին հղումներ ==
Meyxana.Net
Dеgеlsin.Com(չաշխատող հղում)
Meyxana.iatp.az
Rəhimova A. Жанр мейхана в азербайджанской музыке = Azərbaycan musiqisində meyxana janrı.  (ադրբ.)
Ռիզա Դուրմիսի

Ռիզա Դուրմիսի (դան․՝ Riza Durmisi; հունվարի 8, 1994(1994-01-08), Կոպենհագեն, Դանիա), դանիացի ֆուտբոլիստ, իսպանական «Բետիս» ակումբի և Դանիայի ֆուտբոլի ազգային հավքականի պաշտպան


== Ակումբային կարիերա ==
Ռիզան ծնվել է Ալբանիայից արտագաղթածների ընտանիքում։  2000 թվականին նա սկսեց սովորել Բրոնդբի ակումբի ֆուտբոլային ակադեմիայում։ 2012 թվականի օգոստոսի 26-ին «Էսբերգի» դեմ խաղում կատարեց իր նորամուը Դանիայի սուպերգավաթի խաղարկությունում՝ հանդիպման երկրորդ կեսին փոխարինելով Յանս Քրիստիասենին։ 2013 թվականի ամռանը Դուրմիսին ակումբի հետ նոր պայմանագիր է կնքել մինչև 2016 թվականը։  Նոյեմբերի 10-ին «Օրհուսի» դեմ խաղում նա խփեց իր առաջին գոլը «Բրոնդբյուի» կզմում։ մրցաշրջանի վերջում Ռիզաի նկատմամբ հետաքրքրություն էր ցուցաբերում ֆրանսիական «Թուլուզ» ակումբը և թուրքական «Ֆեներբահչեն»։
2016 թվականի մայիսի 28-ին Ռիզան հինգ տարվա պայմանագիր է կնքել իսպանական «Բետիս» ակումբի հետ։ Օգոստոսի 20-ին «Բարսելոնայի» դեմ խաղում նա կատարել է իր նորամուտը Լա Լիգայում։ 2017 թվականի փետրվարի 25-ին «Սևիլյայի» դեմ խաղում նա խփել է իր առաջին գոլը «Բետիսի» կազմում։


== Միջազգային ==
2011 թվականին Դուրմիսին Դանիայի երիտասարդական հավաքականի կազմում մասնակցել է Սերբիայում կայացած Եվրոպայի երիտասարդական առաջնությանը։ Առաջնության ընթացքում նա մասնակցել է Սերբիայի, Ֆրանսիայի, Անգլիայի և Գերմանիայի երիտասարդական հավաքականների դեմ խաղերին։
Նույն տարվա ամռանը Ռիզան մասնակցեց Մեքսիկայում կայացած աշխարհի երիտասարդական առաջնությանը։ Առաջնության ընթացքում նա մասնակցել է Բրազիլիայի և Կոտ դ’Իվուարի դեմ կայացած խաղերին։
2015 թվականի հուլիսի 8-ին Չեռնոգորիայի հավաքականի դեմ կայացած ընկերական խաղում նա կատարեց իր նորամուտը Դանիայի աազգային հավաքականում։
2015 թվականին Դանիայի երիտասարդական հավաքականի կազմում Ռիզան մասնակցել է Չեխիայում կայացած Եվրոպայի երիտասարդական առաջնությանը։ Մրցաշարում նա մասնակցել է Չեխիայի դեմ խաղին։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)Վիճակագրությունը UEFA.com կայքում
Ջալիլե Ջալիլ

Ջալիլե Ջալիլ (քրդ.՝ Celîlê Celîl, նոյեմբերի 26, 1936(1936-11-26), Երևան, Հայկական ԽՍՀ, ԱԽՖՍՀ, ԽՍՀՄ), եզդի պատմաբան, գրող և քրդագետ։ Ծնվել է Երևանում։ Սովորել է Երևանի պետական համալսարանի պատմության ֆակուլտետում, իսկ այնուհետ՝ Լենինգրադի արևելագիտության ակադեմիայում։ Իր ատենախոսությունը պաշտպանել է 19-րդ դարի քրդական ապստամբությունների թեմայով։ 1963 թվականին ստացել է գիտությունների թեկնածուի կոչում։ 1963-1993 թվականներին աշխատել է Գիտությունների ազգային ակադեմիայում։ Եղբոր՝ Օրդիխանե Ջալիլի հետ միասին զբաղվել է քրդական կրոնական բանաստեղծությունների և քրդական լեգենդների ու առասպելների հավաքմամբ։ ԽՍՀՄ փլուզումից հետո տեղափոխվել է Ավստրիա և դասավանդել Վիեննայի համալսարանում։ Համալսարանում դասավանդել է քուրմանջի։ Ներկայումս աշխատում է Վիեննայի գիտությունների ակադեմիայում։


== Գրքեր ==
Vosstaniye Kurdov 1880 goda (The uprising of the Kurds in 1880), 132 pp., Nauka Publishers, Moscow, 1966.
Zargotina Kurda (Kurdish Folklore), co-authored with Ordîxanê Celîl, Vol. I, II, Nauka Publishers, Moscow, 1978.
Jiyana Rewşenbirî û Siyasi ya Kurdan (Intellectual and Political Life of Kurds), 200 pp., Jîna Nû Publishers, 1985.
Celîl, O., C. Celîl & Z. Celîl, Kurdskie skazki, legendy i predaniia(Kurdish Fairy Tales and Legends), Nauka Publishers, Moscow, 1989.
Zargotina Kurdên Sûriyê (Folklore of Kurds in Syria), co-authored with Ahmet Omer and Ordîxanê Celîl, Jîna Nû Publishers, Uppsala, Sweden, 1989, 91-970927-3-8.
Dastanên Kurdî, coauthored with Ordîxanê Celîl, 244 pp., Zêl Publishers, Istanbul, 1994.
Autobîografîya Ebdurrizaq Bedirxan, 72 pp., Havîbûn Publishers, 1999.
Dîwaro tera dibêm bûkê tu guhdar be, 158 pp., Pêrî Publishers, Istanbul, 2000.
Sîyapûş Seyfulmuluk, 328 pp., Avesta Publishers, 2000.
Rûpelên Balkeş Ji Dîroka Gelê Kurd (Important Chapters in the History of Kurdish People), 195 pp., 2002.
Keşkûla Kurmancî։ sedsalîyên X - XX, 311 pp., Vienna, 2004, 3-902185-06-6.


== Հոդվածներ ==
Belgek ji pêwendiyên Ermenya Kurda yê dîrokî çandî (A Document on historical and cultural relationship between Kurds and Armenians), Journal of the Oriental Institute of Armenian Academy, p. 105, Vol. XIII, 1985.


== Ծանոթագրություններ ==


== Արտաքին հղումներ ==
Interview with Jalile Jalil, KurdishMedia, July 2003.
Interview with Celîlê Celîl
Սաբրինա (այլ կիրառումներ)

Սաբրինա անվանում կարող է վերաբերվել

Սաբրինա - կանացի անուն։ԱնձինքՍաբրինա Սալեռնո - իտալացի երգչուհի, ֆոտոմոդել, դերասանուհի և հեռուստահաղորդավարուհի
Սաբրինա (հույն երգչուհի) - (իսկական անուն ազգանունը՝ Ալեքսանդրա Ցերկանու; ծն. 1969),- հույն երգչուհի
Սաբրինա (պորտուգալացի երգչուհի) - (իսկական անուն ազգանունը՝ Թերեզա Վիլլա-Լոբոշ; ծն. 1983), պորտուգալացի երգչուհի, «Եվրատեսիլ-2007»ի մասնակից
Սաբրինա (ֆիլիպինցի երգչուհի) - (ծն. 1989), ֆիլիպինցի երգչուհի
Սաբրինա (դերասանուհի) - անգլիացի դերասանուհի (19.05.1936 – 24.11.2016)Ֆիլմեր«Սաբրինա (ֆիլմ, 1954)» - 1954 թ. նկարահանված ամերիկյան ֆիլմ, ռեժիսոր Բիլլի Ուայլդեր
«Սաբրինա (ֆիլմ, 1995)» - 1995 թ. նկարահանված ամերիկյան ֆիլմ, ռեժիսոր Սիդնի ՓոլաքՏեղանուններՍաբրինա (Անտարկտիդա) - կղզի Անտարկտիդայում
Սաբրինա (ծովափ) - ծովափ Անտարկտիդայում
Սաբրինա (Ազորյան կղզիներ) - կղզի Ազորյան կղզիներում
Սաբրինա (գետ) - փոքր գետ Մեծ Բրիտանիայում
Ազատտիկին

Ազատտիկին, հայկական իգական անուն։ Կազմված է ազատ և տիկին բառերից։ Գործածվել է 13-րդ դարում։


== Ծանոթագրություններ ==
Բորկովկա (Սոժայի վտակ)

Անվան այլ կիրառումների համար տե՛ս՝ Բորկովկա (այլ կիրառումներ)Բորկովկա (ռուս.՝ Боровка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սոժա գետի աջ ափում՝ 2 կմ հեռավորության վրա։ Գետի երկարությունը 13 կմ է։ Բորկովկի ակունքը գտնվում է ճահիճներում Վոլոգդայի մարզում Տոտեմսկի շրջանում, 36 կմ Սոլիգալիչաից հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007544
Հիդրոլոգիական ուսումնասիրությունների կոդը - 103000754
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հայկ Բալյան

Հայկ Բալյան (հոլ.՝ Haig Balian, սեպտեմբերի 11, 1954(1954-09-11), Ամստերդամ, Նիդերլանդներ), նիդերլանդահայ կինոպրոդյուսեր և Ամստերդամի կենդանաբանական այգու յոթերորդ տնօրենը 2003-2017 թվականներին։


== Կենսագրություն ==
Բալյանի հայրական պապերը հայեր էին, որոնք Թուրքիայից փախել էին Եգիպտոս։ Նրա հայրը ծնվել է Եգիպտոսում։ Նա ոսկու առևտուր է արել, ամուսնացել է հոլանդացի կնոջ հետ։ Նիդերլանդներում նա գլխավորել է կինոյի վարձույթի ընկերություն։
1972-1974 թվականներին Բալյանը սովորել է կենդանաբանություն, բայց այդ մասնագիտությամբ գիտական աստիճան չի ստացել։ 1975 թվականից աշխատել է կինոարտադրության ոլորտում։ Բալյանը եղել է Movie Film Productions-ի, Polygram-ի, Canal+-ի և Studio Canal-ի տնօրենների խորհրդի անդամ։ Նա Քրիս Բրոուերի հետ ստեղծել է պրոդյուսերական հայտնի երկյակ և թողարկել այնպիսի հաջողակ ֆիլմեր, ինչպիսիք են «Շիկակարմիր մազերով աղջիկը» (1981), «Սիրեցյալները» (1984), «Մայրիկը զայրանում է» (1986), «Վերադարձ Էգստգեստ» (1987) և «Ջոնսոնները» (1992)։ 1997 թվականին Բալյանը դարձել է Minerva կինոթատրոնների ցանցի համատնօրեն, որը 2010 թվականին վաճառվել է Pathé-ին։
2003 թվականին Բալյանը Ամստերդամի կենդանաբանական այգու՝ «Արտիսի» տնօրենի պաշտոնում փոխարինել է Մարտեն Ֆրանկենհեյսին։ Նրա նշանակվելու պահին կենդանաբանական այգին վնասաբեր էր և ուներ բացասական կապիտալ։ Բալյանը վերակազմակերպել է հաստատությունը և ֆինանսական իրավիճակը կրկին կարգավորել։ Բացի այդ, ավելացել են այցելուների քանակը և «Արտիսի» կենդանիների թիվը։ Նրա նախորդի՝ Մարտեն Ֆրանկենհեյսի օրոք սկսված հիմնանորոգման խոշոր նախագծերի շարքը շարունակվել է արավամերիկյան Պամպայի (2004), նոր ինսեկտարիումի (2005) և Լեմուրենլենդի (2008) կառուցմամբ և փասիանարիումի, թռչունների և կապիկների տների վերանորոգմամբ (2010-2011)։ Բացի այդ, Բալյանը ներկայացրել է կենդանաբանական այգու թալիսմանը՝ Artis de Partis-ը՝ հին գուլպայի տեսքով արարածը։ Բազմացման ծրագրերը ֆինանսավորվել են թավշե այս խաղալիքի վաճառքից ստացված հասույթով։
2017 թվականին տնօրենի պաշտոնում Բալյանին հաջորդել է Ռեմբրանդտ Սուտորիոսը։


== Անձնական կյանք ==
Հայկ Բալյանը եղել է ամուսնացած, ունի երկու զավակ։


== Ծանոթագրություններ ==
Յակովլևսկի գյուղական խորհուրդ (Խարկովի շրջան)

Անվան այլ կիրառումների համար տե՛ս՝ Յակովլևսկի գյուղական խորհուրդ (այլ կիրառումներ)Յակովլևսկի գյուղական խորհուրդ  (ուկրաիներեն՝ Яковлівська сільська рада), Ուկրաինայի Խարկովի մարզի Խարկովսկի շրջանում։
2001 թվականի տվյալներով Յակովլևսկի գյուղական խորհրդում բնակվում էր 1310 մարդ։ Բնակավայրը զբաղեցնում է 34.84 կմ² տարածք։ Բնակչության խտությունը կազմում էր 37.6 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բորտնիկի (գյուղ, Տուլչինի շրջան)

Անվան այլ կիրառումների համար տե՛ս՝ Բորտնիկի (այլ կիրառումներ)Բորտնիկի (ուկրաիներեն՝ Бортники), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1793 թվականին։
2001 թվականի տվյալներով Բորտնիկի գյուղում բնակվում էր 870 մարդ։ Բնակավայրը զբաղեցնում է 4715 կմ² տարածք։ Բնակչության խտությունը կազմում էր 184,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ախսի (Արճեշի գավառ)

Ախսի, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Վանա լճից հյուսիս, Արճեշից 28-29 կմ հյուսիս-արևելք` բարձր սարահարթի վրա։


== Բնակչություն ==
XX դարի սկզբին ուներ 12 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Օսկարի 82-րդ մրցանակաբաշխություն

Ամերիկյան կինոակադեմիայի «Օսկարի» 82-րդ մրցանակաբաշխությունը կայացավ Լոս Անջելեսի «Կոդակ» թատրոնում 2010 թ. մարտի 7։ Արարողությունն վարում էին Սթիվ Մարտինը և Ալեք Բոլդուինը։


== Պատկերադարան ==


=== Հաղորդավարներ ===

		


=== Լավագույն ռեժիսոր ===


=== Լավագույն դերասան ===


=== Լավագույն դերասանուհի ===


=== Լավագույն երկրորդական դերասան ===


=== Լավագույն երկրորդական դերասանուհի ===


== Մրցանակներ ==


== Արտաքին հղումներ ==
Պաշտոնական կայք
Հունան Պողոսյան

Fucn!Հունան Հրաչի Պողոսյան (մայիսի 30, 1964(1964-05-30), Երևան, Հայկական ԽՍՀ, ԽՍՀՄ), հայ ռազմական և պետական գործիչ, Հայաստանի Հանրապետության Ոստիկանության պետի նախկին առաջին տեղակալ, ոստիկանության գեներալ-լեյտենանտ, Սյունիքի նախկին մարզպետ (2018-2020):


== Կենսագրություն ==
Ծնվել է 1964 թվականի մայիսի 30-ին, Երևան քաղաքում։ Ավարտել է Երևանի պետական համալսարանը` իրավաբանի որակավորմամբ։

1982-1984 - ծառայել է Խորհրդային բանակում։
1991-1993 - աշխատել է Շահումյանի ՆԳԲ-ում, որպես անչափահասների գործերով տեսչության տեսուչ, քրեական հետախուզության բաժանմունքի օպերլիազոր, ավագ օպերլիազոր,
1993-1995 - Մաշտոցի ՆԳ բաժնի քրեական հետախուզության բաժանմունքի պետ,
1995-1996 - Քրեական հետախուզության վարչությունում, որպես պետի տեղակալ,
1996-1999 - Քրեական հետախուզության վարչության պետ,
1999-1999 - Մաշտոցի ՆԳ բաժնի պետ,
1999-2000 - Կենտրոնական ՆԳ բաժնի պետ,
2000-2001 - Արաբկիրի ՆԳ բաժնի պետ,
2001-2004 - Երևան քաղաքի ՆԳ վարչությունում, որպես պետի օպերատիվ գծով տեղակալ,
2004-2008 - ՀՀ ոստիկանության Արարատի մարզային վարչության պետ,
2008-2010 - զբաղեցրել է ՀՀ ոստիկանության կազմակերպված հանցավորության դեմ պայքարի գլխավոր վարչության պետի պաշտոնը։
2010 թ. մարտի 27-ին ՀՀ Նախագահի հրամանագրով նշանակվել է ՀՀ ոստիկանության պետի առաջին տեղակալ։
2018 թվականի մայիսի 11-ին հրաժարականի դիմում է ներկայացրել ՀՀ ոստիկանության պետի առաջին տեղակալի պաշտոնից։
2018թ. հոկտեմբերի 16-ի ՀՀ կառավարության 1129-Ա որոշմամբ նշանակվել է ՀՀ Սյունիքի մարզպետ։
2020 թվականի դեկտեմբերի 1-ին Սյունիքի մարզպետի պաշտոնից հրաժարվելու դիմում է ստորագրել։


== Կոչումներ և պարգևներ ==
ՀՀ ոստիկանության,  ՀՀ ՊՆ, ԱԱԾ, ՌԴ ՆԳՆ բազմաթիվ գերատեսչական մեդալներ
2012- ՀՀ վարչապետի հուշամեդալՀՀ Նախագահի հրամանագրերով՝

2010 թ. ապրիլի 10-ին ՀՀ Նախագահի հրամանագրով շնորհվել է ոստիկանության գեներալ-մայորի հատուկ կոչում։
2014 թ. ապրիլի 15-ին ՀՀ Նախագահի հրամանագրով շնորհվել է ոստիկանության գեներալ-լեյտենանտի հատուկ կոչում։
1998 - Արիության մեդալ,
2006 - «Հասարակական կարգի գերազանց պահպանման համար» մեդալ,
2011- «Հայրենիքին մատուցած ծառայությունների համար» 1-ին աստիճանի մեդալ,
2010 - «Հայրենիքին մատուցած ծառայությունների համար» 1-ին աստիճանի մեդալ։
2011- «Հայրենիքին մատուցած ծառայությունների համար» 2-րդ աստիճանի մեդալ,
ՀՀ Վարչապետի հուշամեդալ (2012)։
ԼՂՀ Նախագահի հրամանագրով՝

2006 - Մարտական ծառայության մեդալով։Պարգևատրվել է նաև ՀՀ ոստիկանության, ՀՀ ՊՆ, ԱԱԾ, ՌԴ ՆԳՆ բազմաթիվ գերատեսչական մեդալներով։ ՀՀ ոստիկանության պետի կողմից պարգևատրվել է մարտական զենքով։
Ամուսնացած է, ունի մեկ դուստր, երկու որդի։


== Արտաքին հղումներ ==
ՀՀ Ոստիկանության պաշտոնական կայք(չաշխատող հղում)
Հունան Պողոսյան


== Ծանոթագրություններ ==
Աղվան Մինասյան

Աղվան Մինասյան (1970 թվականի սեպտեմբերի 18-ին ՀՀ Սյունիքի մարզի Սիսիանի շրջանի Լծեն գյուղ -30 Օգոստոսի, 1993 թվական, ԼՂՀ Քաշաթաղի շրջանի Հակարի (Մուրադխանլու) գյուղ), Արցախյան ազատամարտի հերոս, բանաստեղծ, ազատամարտիկ։


== Կենսագրություն ==
Աղվան Մինասյանը ծնվել է 1970 թվականի սեպտեմբերի 18-ին ՀՀ Սյունիքի մարզի Սիսիանի շրջանի Լծեն գյուղում։ Դպրոցն ավարտելուց հետո ընդունվել և 1989 թվականին ավարտել է Սիսիանի պոլիտեխնիկումը։ 1989-1990 թվականներին ծառայել է ԽՍՀՄ Զինված ուժերում։ 1990 թվականին մեկնել է Արցախյան ռազմաճակատ, դարձել «Սիսական» կամավորական ջոկատի ազատամարտիկ, մարտնչել եղբոր՝ Աշոտ Մինասյանի հրամանատարությամբ։ Մասնակցել է Սիսիանի շրջանի ինքնապաշտպանական և Լաչինի ազատագրական մարտերին։ Հեղինակ է հայրենիքին և ազգային-ազատագրական պայքարին նվիրված «Տապանագիր» և «Սուր և խաչ» բանաստեղծությունների ժողովածուների։ Զոհվել է 1993 թվականի օգոստոսի 30-ին ԼՂՀ Քաշաթաղի շրջանի Մարաթուկ գյուղում 23 տարեկան հասակում։ Աղվան Մինասյանի կյանքն ու գործունեությունը իր գեղարվեստական արտացոլումն է գտել Սամվել Թադևոսյանի 2006 թվականին նկարահանած «Չկրակված փամփուշտներ» ֆիլմում։ Իսկ Աղվան Մինասյանի «Կարմիր դագաղով անիծյալ կյանքն են տանում թաղելու» բանաստեղծությունը երգի է վերածել հայտնի երգիչ - ազատամարտիկ Դավիթ Ամալյանը։


== Երկեր ==
«Տապանագիր», Երևան, 1994, 116 էջ։
«Սուր և խաչ», Երևան, 1997, 104 էջ։


== Պարգևներ ==
Աղվանը 1997 թվականին հետմահու արժանացել է Հայաստանի գրողների միության պատվավոր անդամի կոչման։
Հայաստանի գրողների միության Եղիշե Չարենցի անվան մրցանակ։
ՀՀ «Արիության» մեդալ։
ԼՂՀ «Արիության» մեդալ։
ԼՂՀ «Մայրական երախտագիտության Արցախի քաջորդիներին» մեդալ։


== Գրականություն ==
Ղարաբաղյան ազատագրական պատերազմ (1988-1994 թթ.) հանրագիտարան, Երևան, 2004, էջ 408։


== Արտաքին հղումներ ==
http://lit-bridge.com/38/աղվան-մինասյան-սեր-եվ-խաչ/ - Աղվան Մինասյան, Սեր և խաչ։
http://argisdi.am/publ/4-1-0-157 - Աղվան Մինասյան
http://www.ynker.am/բանաստեղծ-մարտիկ-նվիրյալ/ Archived 2018-10-02 at the Wayback Machine. - Բանաստեղծը, մարտիկը, նվիրյալը


== Աղբյուրներ ==
ԻՇԽԱՆԱՍԱՐԻ ԹԱԳՆ ՈՒ ՈՐՈՏԱՆԻ ՀԱՌԱՉԸ
http://www.ynker.am Archived 2016-02-07 at the Wayback Machine.
Վարուժ Քարիմ Մասիհի

Վարուժ Քարիմ Մասիհի (Վարուժան Քարիմ Մասիհի Գրիգորյան, պարսկերեն՝ واروژ کریم مسیحی, մարտի 23, 1952(1952-03-23), Արաք, Իրան), իրանահայ կինոռեժիսոր, խմբագիր։


== Կենսագրություն ==
Վարուժ Քարիմ Մասիհին ծնվել է 1952 թվականին Իրանի Արաք քաղաքում, որտեղ ստացել է տարրական կրթություն և սովորել է ավագ դպրոցում, այնուհետև մեկնել է Գերմանիա՝ ուսանելու բժշկություն։ Մյունխենի հայկական ակումբում հանդիպել է մի հայ դերասանի, որը փոխել է Վարուժանի կյանքի ուղին։ Նրա մոտ կինոյի նկատմամբ հետաքրքրություն է առաջացել և, երբ 1971 թվականին վերադարձել է Իրան, ծանոթացել է Բահրամ Բեյզայի հետ և դարձել նրա ասիստենտը։ Եղել է Բեյազի Իրանական հեղափոխության մասին բոլոր ֆիլմերի ասիստենտը։ Եղել է նաև ռեժիսորներ Քամրան Շիրդելի, Ամիր Նադերի և Բահման Ֆարմանարայի ասիստենտը։ Նրան թույլատրել են սովորելու Դրամատիկական արվեստի քոլեջում, որին հաջորդել է նրա կինո կարիերան։ 1975 թվականին «Մանուկների և պատանիների մտավոր դաստիարակության կենտրոնի» համար ստեղծել է իր առաջին կարճամետրաժ ֆիլմը՝ «Կկուն»։
Վարուժ Քարիմ Մասիհի հետհեղափոխական տարիներին նկարահանած ամենահայտնի ֆիլմը «Վերջին արարն» է, որը ստացել է 9 մրցանակ «Արշալույս» 9-րդ կինոփառատոնի շրջանակներում։
Վարուժ Քարիմ Մասիհի «Կասկած» ֆիլմը 2009 թվականին ներկայացվել է Ոսկե ծիրան կինոփառատոնի Հայկական համայնապատկեր ծրագրում։ 


== Ֆիլմագրություն ==
անավարտ


== Գրականություն ==
Իրանահայոց հանրագիտարան։ Կազմող` Ժանետ Տ. Լազարյան։ Երևան, «ՎՄՎ-Պրինտ, 2012։


== Ծանոթագրություններ ==
Բայրախտար

Բայրախտար, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Տետրիս

Տետրիս («տետրամինո» և «թենիս» բառերից, անգլ.՝ Tetris), շատ տարածված համակարգչային խաղ։
Խաղը ստեղծվել է ԽՍՀՄ-ում Ալեքսեյ Պաժիտնովի կողմից և հանրությանը ներկայացվել 1984 թվականի հունիսի 6-ին։ Խաղը մատչելի է գրեթե բոլոր սարքերի համար, որոնք ունեն նման հնարավորություն։


== Կանոններ ==
Տետրամինոյի պատահական ֆիգուրները ընկնում են վերևից ուղղանկյուն բաժակի մեջ։ Թռիչքի ժամանակ խաղացողը կարող է պտտել և շարժել այն հորիզոնական ուղղությամբ։ Նաև կարելի է արագացնել նրա ընկնելը, երբ արդեն որոշված է, թե որտեղ պետք է ընկնի ֆիգուրը։ Ֆիգուրը թռչում է, մինչև չի կպչում ուրիշ ֆիգուրի կամ բաժակի տակին։ Եթե լրացվում է հորիզոնական 10 վանդակ, այն անհետանում է, և նրա վերևում եղած ֆիգուրները ընկնում են մեկ վանդակ ներքև։ Հատուկ դաշտում խաղացողը կարող է տեսնել, թե որ ֆիգուրն է լինելու հաջորդը. այդ հուշումը օգնում է պլանավորել քայլերը։ Խաղի տեմպը գնալով արագանում է։ Խաղի անվանումը գալիս է վանդակներից, որոնցից կազմված են ֆիգուրները։ Խաղը վերջանում է, երբ նոր ֆիգուրը չի կարողանում տեղավորվել բաժակի մեջ։ Խաղացողը ստանում է միավորներ ամեն մի ֆիգուրի համար, ուստի համար նրա առաջադրանքն է լրացնել հնարավորինս շատ շարքեր՝ չլրացնելով բաժակը և այդպիսով հավաքելով, ինչքան հնարավոր է, շատ միավորներ։


== Ծանոթագրություններ ==


== Արտաքին հղումներ ==

Տետրիսի պաշտոնական կայքը
Ստեղծվել է առաջին Տետրիսը Archived 2016-09-06 at the Wayback Machine.
Copyright Registration for Computer Programs
Information on game copyrighting from the Library of Congress Archived 2003-04-18 at the Wayback Machine.
Видео оригинального Тетриса
Տեքստաբանություն

Տեքստաբանություն (լատիներեն՝ textum - բառերի կապ և հունարեն՝ Λογος - խոսք), գրականագիտության բաժիններից մեկը, որն զբաղվում է անցյալի գրողների երկերի գիտականորեն ճշտված (քննական) բնագրերը հրատարակելու գործով։ Դրա համար հիմք են ծառայում պահպանված ձեռագրերը, հեղինակի կենդանության ժամանակ եղած հրատարակությունները և այլ տվյալներ։
Տեքստաբանությունը ձգտում է դասական գրողների երկերն ազատել գրաքննական և այլ կարգի աղճատումներից, օտարամուտ հատվածներից և արտահայտել հեղինակի իսկական կամքը։ Գիտական հրատարակության մեջ տեղ են գտնում նաև տվյալ երկի տարբերակները։ Տեքստաբանական մանրակրկիտ աշխատանքի՝ ճշտումների շնորհիվ երբեմն էապես փոխվում են մեր պատկերացումները տվյալ ստեղծագործության և գրողի մասին։


== Տես նաև՝ ==
Տեքստ


== Գրականություն ==
Զավեն Ավետիսյան, Տեքստաբանություն, Երևան, «Վան Արյան», 2000։


== Աղբյուրներ ==
(4833) Մեգես

(4833) Մեգես (անգլ.՝ Meges), աստերոիդ Յուպիտերի տրոյացիներից։ Հայտնաբերվել է 1989 թվականի հունվարի 8-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 5,248731 ա. մ., առավելագույնը մոտենում է 4,7631 ա. մ. հեռավորության վրա և հեռանում 5,7343 ա. մ.։ Արեգակի շուրջ մեկ ամբողջական պտույտ է կատարում 4392,18 երկրային օրվա ընթացքում, իր ուղեծրով շարժվելով միջինում 0,081964 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 34,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4833) Մեգես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Global Finance (ամսագիր)

Global Finance, անգլալեզու ֆինանսական ամսագիր։ Ձեռնարկատերերի համար հրատարակվող Venture ամսագրի հիմնադիր և նախկին հրատարակիչ Ժոզեֆ Դ. Ջարապուտոն, 1987 թվականին միավորվել է Կարլ Գ. Բուրգենի, Ստեֆան Սպահնի, Հ. Ալեն Ֆերնալդի և Պաոլո Պաներայիի հետ` ֆինանսական գլոբալիզացիայի մասին ամսագիր հրատարակելու համար։ Ամսագրի առաջնային թիրախային լսարանը կազմված է նախագահներից, գործադիր տնօրեններից, ֆինանսական տնօրեններից, գանձապահներից և այլ ֆինանսական ծառայողներից։ Ամսագիրը տարածվում է 158 երկրում, 50.050 համաշխարհային բաժանորդների շրջանում, որոնք հավաստագրված են BPA Worldwide-ի կողմից։
Gfmag.com կայքը, որը գործարկվել է 2009 թվականին, թիրախավորում է լավագույն ֆինանսական վեբ-օգտվողների լսարանը, որն ավելացնում է ամսագրի հասանելիությունը։ Gfmag.com-ը առաջարկում է վերլուծություններ, հոդվածներ և մրցանակներ, որոնք միջազգային ֆինանսների ոլորտում 22 տարվա փորձի ժառանգությունն են և ապահովում է տվյալների արժեքավոր բազա 192 երկրների վերաբերյալ։
«Global Finance media» ընկերության բաժնետոմսերի մեծամասնության սեփականատերը իտալական հրատարակչական Class Editori Group SpA ընկերությունն է, որը հրատարակում է ֆինանսական երկու ամսագիր, լայֆսթայլ ամսագրեր, լրատվական գործակալություններ, թվային հեռուստատեսություններ և այլն։ Մյուս խոշոր բաժնետերը Ժոզեֆ Դ. Ջարրապուտոն է։
Global Finance-ն գրասենյակներ ունի Նյու Յորքում, Լոնդոնում, Միլանում և Ռիո դե Ժանեյրոյում։


== Նկարագրություն ==
Global Finance-ը հաղորդում է միջազգային ֆինանսների ոլորտի վերաբերյալ` ընդգրկելով այնպիսի թեմաներ, ինչպիսիք են կորպորատիվ ֆինանսները, համատեղ ձեռնարկությունները, մեծ շուկաները, ներդրողների հարաբերությունները, արտարժույթները, բանկերը, ռիսկերի կառավարումը, պահառությունը, ուղղակի ներդրումները և ֆինանսներ կառավարումը։
Ամսագիրը նաև անցկացնում է մի շարք մրցանակների հանձնման արարողություններ ամբողջ տարվա ընթացքում` պարգևատրելու հաղթող ֆինանսական հաստատություններին և ընկերություններին։ Այս արարողություններից ամենամեծը տեղի է ունենում Արժույթի միջազգային հիմնադրամի և Համաշխարհային բանկի տարեկան հանդիպումների ժամանակ։


=== Աշխարհի լավագույն բանկեր ===
Ամեն տարի ամսագիրը հրատարակում է «աշխարհի լավագույն բանկերի» ցանկը։ Global Finance-ը նկարագրում է դասակարգման աղյուսակը. «Հաղթողները միշտ չէ, որ ամենամեծ բանկերն են, այլ լավագույնն են. նրանք, որոնք ունեն այն հատկությունները, որոնք կորպորացիաները պետք է փնտրեն` բանկ ընտրելիս։ Սրանք ռիսկերի կառավարման արդյունավետ համակարգ, որակի սպասարկում և կորպորատիվ ոլորտում լավագույն փորձ ունեցող բանկեր են»։


=== Աշխարհի ամենաապահով բանկեր ===
Ամսագիրը հրատարակում է նաև աշխարհի ամենաապահով հիսուն բանկերի վարկանիշային աղյուսակը։


== Տես նաև ==
The Banker


== Ծանոթագրություններ ==


== Արտաքին հղումներ ==
Պաշտոնական կայք
Class Editori SpA Archived 2020-11-26 at the Wayback Machine.
Philip H. Dougherty (September 21, 1988)։ «Advertising; Global Information Sets McGraw-Hill Alliance»։ The New York Times։ Վերցված է August 5, 2008
Մոյսեևկա (գյուղ, Կորոստենի շրջան)

Մոյսեևկա (ուկրաիներեն՝ Мойсіївка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1901 թվականին։
2001 թվականի տվյալներով Մոյսեևկա գյուղում բնակվում էր 65 մարդ։ Բնակավայրը զբաղեցնում է 0,374 կմ² տարածք։ Բնակչության խտությունը կազմում էր 173,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Crypto.com Arena

«Crypto.com Arena» (նախկինում հայտնի որպես «Staples Center»), բազմաֆունկցիոնալ մարզահամերգային համալիր, որը տեղակայված է ԱՄՆ Կալիֆորնիա նահանգի Լոս Անջելես քաղաքում։ Բացվել է 1999 թվականին։ Գտնվում է «Los Angeles Convention Center»-ի մոտ։ Տարբեր սպորտային մրցումների և զանգվածային միջոցառումների անցկացման վայր է։
Հանդիսանում է «Լոս Անջելես Քինգս», «Լոս Անջելես Կլիպերս», «Լոս Անջելես Լեյքերս», «Լոս Անջելես Սպարքս», «Լոս Անջելես Էվենջերս» սպորտային ակումբների տնային հարկը։ Մարզահամալիրը 5 պրոֆեսիոնալ սպորտային ակումբների միակ տնային հարկն է։


== Պատմություն ==
Մարզահամալիրի շինարարությունը մեկնարկել է 1998 և ավարտվել 1999 թվականին։ Շինարարության վրա ծախսվել է $375 մլն ԱՄՆ դոլար։ Բացումը տեղի է ունեցել 1999 թվականի հոկտեմբերի 17-ին, որի ժամանակ համերգով հանդես եկան Բրյուս Սպրինգստինը և E Street Band-ը։
Յուրաքանչյուր տարի «Crypto.com Arena»-ում անցկացվում է ավելի քան 250 միջոցառում, որին մասնակցում է մոտ 4 մլն մարդ։ Բացվելուց ի վեր մարզահամալիրում կազմակերպվել է Բասկետբոլի ազգային ասոցիացիայի եզրափակչի 7, Կանանց բասկետբոլի ազգային ասոցիացիայի եզրափակչի 3 խաղ, գեղասահքի ԱՄՆ առաջնությունը, Հոկեյի ազգային լիգայի բոլոր աստղերի հանդիպումը 2002 թվականին, Բասկետբոլի ազգային ասոցիացիայի բոլոր աստղերի հանդիպումը 2004 թվականին, WTA Ամփոփիչ մրցաշարը 2002-2005 թվականներին, Լատինական Գրեմմիի առաջին մրցանակաբաշխությունը 2000 թվականին, Գրեմմի մրցանակաբաշխությունը՝ 2000 թվականից (բացառությամբ 2003 թվականը), 2009 թվականի Գեղասահքի աշխարհի առաջնությունը, Էքստրեմալ խաղերի աշխարհի առաջնությունը 2003 թվականից, բազմաթիվ համերգներ և բոքսի առաջնություններ։ «Ռեսլմանիա 21»-ի ժամանակ գրանցվեց հանդիսատեսի ռեկորդային քանակ՝ 20 193։ Այս ռեկորդը գերազանցվեց կիսամիջին քաշայիններ Մոսլի Շեյնի և Անտոնիո Մարգարիտոյի հանդիպման ժամանակ, որին ներկա էր 20 820 հանդիսական։
2009 թվականի հուլիսի 7-ին համալիրում անցկացվեց Մայքլ Ջեքսոնի հիշատակի հանրային արարողությունը։
2013 թվականի հոկտեմբերին «Սթեյփլս Սենթր»-ում տեղի ունեցավ «League of Legends» համակարգչային խաղի համաշխարհային կիբերսպորտային առաջնությունը։


== Կառուցվածք ==
«Crypto.com Arena»-ն զբաղեցնում է 88 257,9 մ² տարածք։ Մարզահամալիրի չափը՝ 28,7 մ x 61,0 մ։ Բարձրությունը՝ 45,7 մ։ Տարողունակությունը՝ 20 000 հանդիսատես՝ համերգների ժամանակ, 19 067 հանդիսական բասկետբոլային խաղերի, 18 118 հանդիսական՝ հոկեյի և ֆուտբոլային հանդիպումների ժամանակ։


== Ծանոթագրություններ ==


== Արտաքին հղումներ ==
«Crypto.com Arena»-ի պաշտոնական կայք (անգլ.)
AEG Worldwide Archived 2006-07-07 at the Wayback Machine. (անգլ.)Archived 2012-11-24 at the Wayback Machine. (անգլ.)
Վյերզոն 1 (կանտոն)

Վյերզոն 1 (ֆր.՝ Vierzon-1), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Վիերզոն օկրուգի մեջ։ Համաձայն 2007 թվականի մարդահամարի կանտոնի բնակչությունը 16152 մարդ էր։Կանտոնի համարը 1829 է։ Կանտոնում կա 1 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Աստերոիդների ցանկ (50501-50600)

Աստերոիդների ցանկ (50401-50500)  • Աստերոիդների ցանկ  • Աստերոիդների ցանկ (50601-50700)
 Աստերոիդների ցանկ (50401-50500)  • Աստերոիդների ցանկ  • Աստերոիդների ցանկ (50601-50700)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Ալեքսանդր Ժիրով

Ալեքսանդր Վյաչեսլավովիչ Ժիրով (ռուս.՝ Александр Вячеславович Жиров, հունվարի 24, 1991(1991-01-24), Բարնաուլ, ՌԽՖՍՀ, ԽՍՀՄ), ռուս ֆուտբոլիստ, գերմանական «Զանդհաուզեն» ակումբի պաշտպան։


== Կենսագրություն ==


=== Ակումբային կարիերա ===
Բարնաուլի «Դինամո» ակումբի սան է։ Կարիերան սկսել է հարազատ ակումբում, որի կազմում երկուսուկես մրցաշրջանի ընթացքում հանդես է եկել Ռուսաստանի երկրորդ դիվիզիոնի «Արևելք» տարածաշրջանում։
2012/13 մրցաշրջանի կեսին պայմանագիր է կնքել ՖԱԼ առաջնության «Վոլգար» ակումբի հետ, սակայն արդեն կես տարի անց ակումբը դուրս է մնացել լիգայից։ 2013/14 մրցաշրջանում Աստրախանի ակումբի հետ միասին հաղթել է ՖԱԼ առաջնության «Հարավ» տարածաշրջանի մրցաշարում։ 2014/14 մրցաշրջանում անցկացրել է 32 խաղ ՖԱԼ առաջնությունում և խփել մեկ գոլ։
2015 թվականի հունիսի 19-ին տեղափոխվել է «Անժի» ակումբ՝ կնքելով պայմանագիր երեք տարի ժամկետով։ 2015 թվականի օգոստոսի 29-ին Ռուսաստանի առաջնության յոթերորդ տուրի՝ Մոսկվայի «Սպարտակ» ակումբի դեմ խաղում դարձել է գոլի հեղինակ։ 2015/16 մրցաշրջանում մասնակցել է Մախաչկալայի ակումբի բոլոր երեսուն խաղերին Ռուսաստանի Պրեմիեր լիգայում և լիգայում մնալու իրավունքի համար փլեյ-օֆֆի երկու խաղերին ընդդեմ «Վոլգարի»։ 2016 թվականի սեպտեմբերի 5-ին Ժիրովը խզել է «Անժի» ակումբի հետ պայմանագիրը երկկողմանի համաձայնությամբ։
2016 թվականի սեպտեմբերի 15-ին կնքել է պայմանագիր «Տոմ» ակումբի հետ մինչև 2016/17 մրցաշրջանի ավարտը։ Տոմսկի ակումբում իր նորամուտը կատարել է 2016 թվականի սեպտեմբերի 17-ին՝ Տուլայի «Արսենալ» ակումբի դեմ խաղում։ 2016 թվականի ավարտին հայտնի է դարձել, որ ֆուտբոլիստը խզել է պայմանագիրը Տոմսկի ակումբի հետ աշխատավարձի պարտքերի պատճառով և դարձել է ազատ գործակալ։
2017 թվականի հունվարին պայմանագիր է կնքել «Կրասնոդար» ակումբի հետ և անմիջապես վարձավճարային հիմունքներով տեղափոխվել «Անժի» ակումբ։ 2018 թվականի փետրվարի 13-ին տեղափոխվել է «Ենիսեյ» ակումբ։ 2018 թվականի հունիսի 12-ին տեղափոխվել է Գերմանիայի Երկրորդ Բունդեսլիգայի «Զանդհաուզեն» ակումբ՝ դառնալով առաջին ռուսը ակումբի պատմության մեջ։


=== Հավաքականում ===
2015 թվականի մարտի 13-ին Ալեքսանդր Ժիրովը Ռուսաստանի հավաքականի գլխավոր մարզիչ Ֆաբիո Կապելոյի կողմից ընդգրկվել է ազգային թիմի ընդլայնված հայտացուցակում՝ մասնակցելու ընտրական խաղին ընդդեմ Չեռնոգորիայի և ընկերական հանդիպմանը Ղազախստանի հավաքականի հետ, բայց այդ թիմերի հետ հանդիպումներում խաղադաշտ դուրս չի եկել։


== Վիճակագրություն ==


=== Ակումբային ===
2016 դեկտեմբերի 1-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Ֆուտբոլիստի էջը Sportbox.ru կայքում
Նազուկ (այլ կիրառումներ)

Նազուկ, կարող է վերաբերել՝

Նազուկ, ձմեռանոց Արևմտյան Հայաստանում, Էրզրումի վիլայեթի Բայազետի գավառում։
Նազուկ (անձնանուն), հայկական իգական անուն։
Նազուկ (թխվածքաբլիթ), հայկական հրուշակեղեն։
Կոլումբիայի ֆուտբոլի ազգային հավաքական

Կոլումբիայի ֆուտբոլի ազգային հավաքականը ներկայացնում է Կոլումբիան ֆուտբոլի միջազգային մրցաշարերում և առանձին հանդիպումներում։


== Ծանոթագրություններ ==


== Արտաքին հղումներ ==
Կոլումբիայի ֆուտբոլի ֆեդերացիայի պաշտոնական կայք Archived 2009-04-30 at the Wayback Machine.
Սրտխառնոց

Սրտխառնոց, յուրահատուկ տհաճ զգացում սրտագդալի շրջանում, կերակրափողում և բերանում, պայմանավորված է թափառող նյարդի գրգռմամբ։ Հաճախ ուղեկցվում է գլխապտույտով, ընդհանուր թուլությամբ և ավարտվում փսխումով։ Առաջանում է լեզվարմատի (օրինակ, զոնդ կուլ տալիս), ականջի լաբիրինթային ապարատի (պտտական շարժումների ժամանակ) գրգռման հետևանքով, ինչպես նաև գլխուղեղի վնասվածքների, թունավորումների, նյութափոխանակության խանգարումների, որովայնի խոռոչի օրգանների հիվանդությունների, հղիության ժամանակ։ Բուժումը հիմնական հիվանդության վերացում, ատրոպին, հանգստացնող դեղամիջոցներ։
Չումակ (գյուղ, Թելմանովսկի շրջան)

Չումակ (ուկրաիներեն՝ Чумак), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Չումակ գյուղում բնակվում էր 26 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դորնոխ

Դորնոխ (անգլ.՝ Dornoch, անգլա-շոտլ.՝ Dornach, գաել.՝ Dòrnach), քաղաք, Շոտլանդիայի հյուսիս։ Նախկինում եղել է Սատերլանդի կենտրոն։ Այժմ մտնում է Հայլենդ շրջանի մեջ։
Քաղաքի բնակչությունը 2016 թվականի հաշվով կազմում է 1260 մարդ։
Քաղաքում կա նաև խոտածածկ օդային գոտի, որը հարմար է փոքր ինքնաթիռների և ուղղաթիռների համար։
Դորնոխ անվանումը նշանակում է խճճված տեղ, այսինքն տարածքը պարունակում է բռունցքի չափ, որը կարող է օգտագործվել որպես զենք։ 2005 թվականի հունվարի 13-ին Դորնոխին շնորհվեց Ֆիրիտրա Թաուն քաղաքի կարգավիճակ։


== Տաճար ==

Դորնոխյան ամրոցում կնքվել է Մադոննայի որդին, այն օրը երբ տեղի է ունեցել Մադոննայի ամուսնությունը մոտակա Սկիբո ամրոցում։ 2010 թվականի սեպտեմբերի 25-ին տաճարում տեղի է ունեցել բրիտանացի դերասանուհի Թալուլա Ռայլիի և ամերիկացի միլիարդատեր Իլոն Մասկի ամուսնությունը։


== Դորնոխը հանրաճանաչ մշակույթում ==
Ռոսամանդ Պիլչերի վերջին վեպը՝ Ձմեռային արևադարձը հիմնականում Դորնոպխի մոտակայքում է գրված։


== Ծանոթագրություններ ==
Կոլբաշչինա

Կոլբաշչինա (ուկրաիներեն՝ Ковбащина), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1849 թվականին։
2001 թվականի տվյալներով Կոլբաշչինա գյուղում բնակվում էր 410 մարդ։ Բնակավայրը զբաղեցնում է 1,48 կմ² տարածք։ Բնակչության խտությունը կազմում էր 277,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7403) Չուստնիկ

(7403) Չուստնիկ (անգլ.՝ Choustnik), աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 14-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,719239 ա. մ., առավելագույնը մոտենում է 1,9782 ա. մ. հեռավորության վրա և հեռանում 3,4603 ա. մ.։ Արեգակի շուրջ մեկ ամբողջական պտույտ է կատարում 1637,83 երկրային օրվա ընթացքում, իր ուղեծրով շարժվելով միջինում 0,219803 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7403) Չուստնիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քեմպեր շրջան (Միսսիսիպի)

Քեմպեր շրջան (անգլ.՝ Kemper County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.984 կմ² է, բնակչությունը՝ 10.456 մարդ (2010 թ. տվյալներով)։ Շրջկենտրոնն է Դե Քալբ բնակավայրը։ Կազմավորվել է 1833 թ.։


== Ծանոթագրություններ ==
Աննա Վանեսյան

Աննա Սպարտակի Վանեսյան (հուլիսի 30, 1982, Գորիս), բժիշկ, վիրաբույժ, ուռուցքաբան-մամոլոգ, բժշկական գիտությունների թեկնածու։


== Կենսագրություն ==
Աննա Վանեսյանը ծնվել է 1982 թվականին Գորիս քաղաքում։ 2005 թվականին գերազանց, կարմիր դիպլոմով  ավարտել  է Երևանի պետական բժշկական համալսարանը և նույն թվականին  ընդունվել պլաստիկ, ռեկոնստրուկտիվ  վերականգնողական  վիրաբուժության, միկրովիրաբուժության և ոսկորի վիրաբուժության կլինիկական օրդինատուրան։ 2006 թվականին մրցույթային հիմունքներով  միջազգային պայմանագրով  ընդունվել է  կլինիկական օրդինատուրան։  2008 թվականին գերազանցությամբ ավարտել է օրդինատուրան և անմիջապես ընդունվել ասպիրանտուրա։ Աշխատել է  «Վերականգնողական-պլաստիկ վիրահատությունները կրծքագեղձի քաղցկեղի դեպքում» գիտական թեզի վրա։   2004 թվականին ստացել է արծաթե մեդալ Երևանի պետական բժշկական համալսարանում ուսումնական և մանկավարժական բնագավառում։ Նույն թվականին ստացել է նաև պարգև Հայաստանի գիտությունների ազգային ակադեմիայի կողմից։ 2004-2006 թվականներին եղել է  «Medicus» ուսանողական ամսաթերթի   գլխավոր խմբագիր 2005 թվականին արժանացել է Հայկական ազգային ասամբլեայի «Լավագույն ապագա բժիշկ» պարգևին, 3  անգամ շահել է երիտասարդ գիտնականի մրցանակ միջազգային կոնֆերանսներում՝  2005 թվականին Երևանում, 2010 թվականին Կիևում և Բարսելոնայում։ Աշխատանքային փորձաշրջան է անցել ԱՄՆ-ում՝ Մերսեր համալսարան, Ջորջիայի նահանգի բժշկական կենտրոնում, Հունգարիայում` վնասվածքաբանության և օրթոպեդիայի կենտրոնում։ Հաշվետվություններով մասնակցել է  ավելի քան քսանհինգ կոնֆերանսների։ Ներկա պահին ունի ավելի քան հիսունհինգ հրատարակված գիտական աշխատանքներ։


== Գիտական աշխատանքներ ==
Современные аспекты и перспективы выполнения кожесохранной мастэктомии у больных раком молочной железы 
Выбор сосуда-реципиента для микрохирургической реконструкции молочной железы
Онкопластическая хирургия молочной железы: основы,классификация, алгоритм. Опухоли женской репродук-тивной системы.
Исследование внутренних грудных артерий и вен для использования в качестве сосудов-реципиентов при микрохирургической реконструкции молочной железы
РЕКОНСТРУКТИВНО-ПЛАСТИЧЕСКАЯ ХИРУРГИЯ РАКА МОЛОЧНОЙ ЖЕЛЕЗЫ ЦЕНТРАЛЬНОЙ И МЕДИАЛЬНОЙ ЛОКАЛИЗАЦИИ 
Современные принципы хирургического лечения рака молочной железы 
МИОПЛАСТИКА ПРИ РАДИКАЛЬНОЙ МАСТЭКТОМИИ КАК МЕТОД ПРОФИЛАКТИКИ ДЛИТЕЛЬНОЙ ЛИМФОРЕИ
Роль имплантантов и эспандеров в реконструктивно-пластической хирургии молочной железы 
Small refinements in breast reconstruction: a technique for inframammary fold creation 
Миопластика как метод профилактики длительной лимфореи при радикальной мастэктомии


== Ծանոթագրություններ ==


== Արտաքին հղումներ ==
Онколог-маммолог Анна Ванесян.
Պակո դե Լուսիա

Պակո դե Լուսիան (իսպ.՝ Paco de Lucía, իրական անունը՝ Ֆրանսիսկո Գուստավո Սանչես Գոմես, դեկտեմբերի 21, 1947(1947-12-21)[…] կամ 1947, Ալխեսիրաս - փետրվարի 25, 2014(2014-02-25), Պլայա դել Կարմեն, Կինտանա Ռոո, Մեքսիկայի Միացյալ Նահանգներ և Կանկուն, Կինտանա Ռոո, Մեքսիկայի Միացյալ Նահանգներ), իսպանացի կիթառահար և կոմպոզիտոր, ֆլամենկո ժանրի հայտնի կատարող։
Մեծացել է ֆլամենկո կատարողների ընտանիքում։ Հայրը՝ Անտոնիո Սանչեսը, և Ռամոն եղբայրը կիթառահարներ էին, իսկ մյուս եղբայր Պեպեն՝ երգիչ։ Իր հոր և եղբոր ղեկավարության տակ սովորել է կիթառ նվագել և 11 տարեկան հասակում (1958) առաջին անգամ նվագել է ռադիոյում։ Նա հայտնի դարձավ որպես վիրտուոզ և ֆլամենկո ժանրի վառ ներկայացուցիչ։ Դե Լուսիան համագործակցել է երգիչ Էլ Կամերոն դե լա Իսլայի հետ, որի հետ միասին թողարկել է տասը ալբոմ, դաշնակահար Չիկ Կորիայի հետ։ Անդամ է եղել կիթառահարների տրիոյի Էլ Դի Մեոլայի և Ջոն Մաքլաֆլինի հետ։
Մահացել է 2014 թվականի փետրվարի 25-ին մեքսիկական Կանկունի լողափում։ Մահվան պատճառ է դարձել սրտի կաթվածը։


== Սկավառակագրություն ==


=== Ստուդիական ալբոմներ ===
Dos guitarras flamencas en stereo (1964) - Ռիկարդո Մոդրեգոյի հետ
12 canciones de García Lorca para guitarra (1965) - Ռիկարդո Մոդրեգոյի հետ
12 éxitos para 2 guitarras flamencas (1965) - Ռիկարդո Մոդրեգոյի հետ
La fabulosa guitarra de Paco de Lucía (1967)
Canciones andaluzas para 2 guitarras (1967) - Ռամոն դե Ալգեսիրասի հետ
Dos guitarras flamencas en América Latina (1967) - Ռամոն դե Ալգեսիրասի հետ
Fantasía flamenca de Paco de Lucía (1969)
Paco de Lucía y Ramón de Algeciras en Hispanoamérica (1969) - Ռամոն դե Ալգեսիրասի հետ
12 Hits para 2 guitarras flamencas y orquesta de cuerda (1969) - Ռամոն դե Ալգեսիրասի հետ
El mundo del flamenco (1971)
Recital de guitarra de Paco de Lucía (1971)
El duende flamenco de Paco de Lucía (1972)
Fuente y caudal (1973)
Almoraima (1976)
Interpreta a Manuel de Falla (1978)
Castro Marín (1981) - Լարրի Կորյելի և Ջոն Մաքլաֆլինի հետ
Sólo quiero caminar (1981)
Passion, Grace and Fire (1983) - Էլ Դի Մեոլայի և Ջոն Մաքլաֆլինի հետ
Siroco (1987)
Zyryab (1990)
Concierto de Aranjuez (1991)
The Guitar Trio (1996) - Էլ Դի Մեոլայի և Ջոն Մաքլաֆլինի հետ
Luzia (1998)
Cositas buenas (2004)


=== Համերգային ալբոմներ ===
En vivo desde el Teatro Real (1975)
Friday Night in San Francisco (1981) - Էլ Դի Մեոլայի և Ջոն Մաքլաֆլինի հետ
Live... One Summer Night (1984)
Live recordings (1987) - Ջորջ Դալարասի հետ
Live in América (1993)


=== Կոմպիլյացիաներ ===
Entre dos aguas (1975)
Antología (1995)
Integral (2003)
Por Descubrir (2003)


== Աղբյուրներ ==
Լրիվ կենսագրությունը
Paco de Lucía. Allmusic


== Ծանոթագրություններ ==
Մալայա Մոխովատկա

Մալայա Մոխովատկա (ռուս.՝ Малая Моховатка), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստորին Կարասու

Ստորին Կարասու (ռուս.՝ Нижий Карасу), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ինյա գետի աջ ափին՝ 6 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, Բարնաուլ քաղաքից մինչև Նավարասիսկի հէկը։ Գետի գետային ավազանը Չումիշ գետն է՝ մինչև Տոմի։ Ինչպես նաև գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  13010100312115100005872
Հիդրոլոգիական ուսումնասիրությունների կոդը - 115100587
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դեմարխիա

Դեմարխիա (հուն․՝ demos - ժողովուրդ և archo - կառավարում եմ), ուղիղ ժողովրդավարության և ժողովրդական կամ արտահայտման ձև, որի ժամանակ պատահականությամբ ընտրված քաղաքացիները քաղաքական որոշումներ են ընդունում ողջ ազգաբնակչության անունից։ Տվյալ դեպքում, կարելի է զուգահեռներ անցկացնել երդվյալ ատենակալների հետ, ովքեր քրեական մեղադրանքներ են քննում։
Տեսականորեն դեմարխիան հանում է բնակչության և արհեստավարժ քաղաքական գործիչների շահերի բախման խնդիրը։ Տերմինն առաջին անգամ մտցվել է ավստրալիացի փիլիսոփա Ջոն Բյորնհայմի կողմից 1985 թ.-ին` բնորոշելու այնպիսի ժողովրդավարությունը, երբ առաջնորդների և քաղաքական կուրսի ընտրությունը իրականացվում է վիճակահանության, այլ ոչ թե սովորական ընտրությունների միջոցով։ Ըստ Ջոն Բյորնհայմի՝ դեմարխիան առավել տրամաբանական է ժամանակակից հասարակության համար և նվազեցնում է կոռուպցիայի և լոբբիզմի հնարավորությունները։ Բյորնհայմը արդարացիորեն քննադատում է ներկայացուցչական ժողովրդավարությունը, սակայն նրա ընդդիմախոսները նրա առաջարկած ժողովրդավարության մոդելն անիրական են համարում։


== Պատմություն ==
Վիճակահանությամբ կառավարչի պատահական ընտրությունը հայտնի էր դեռևս անտիկ շրջանից և տարածում ուներ Աթենքում և այլ հին հունական պոլիսներում։
Դեմարխիան կիրառվում էր կանադական Օնթարիո և Բրիտանական Կոլումբիա նահանգներում՝ տեղական ընտրական համակարգերում փոփոխություններ մտցնելու համար։


== Տերմինի հայերեն տարբերակը ==
«Քաղաքագիտության և քաղաքականության Օքսֆորդի բացատրական բառարան»-ում տերմինը հայերեն թարգմանվում է որպես «ժողովրդիշխանություն»։


== Գրականություն ==
Burnheim John։ «Is Democracy Possible? The alternative to electoral politics»։ Արխիվացված է օրիգինալից 2012-05-07-ին։ Վերցված է 2014-05-07 
Martin Brian (1995–96)։ «Democracy Without Elections»։ Social Anarchism 21: 18–51։ Արխիվացված է օրիգինալից 2006-02-23-ին։ Վերցված է 2014-05-07 
Callenbach Ernest (1985)։ A Citizen Legislature։ Michael Phillips 
León L (1988)։ The World-Solution for World-Problems: The Problem, Its Cause, Its Solution։ Արխիվացված է օրիգինալից 2006-04-27-ին։ Վերցված է 2014-05-07 
«Brian Martin: Writings on Demarchy and Democracy»։ Արխիվացված է օրիգինալից 2001-05-01-ին։ Վերցված է 2014-05-07 
Sclove Richard E (July 1996)։ «Town Meetings on Technology»։ Technology Review։ Արխիվացված է օրիգինալից 2011-07-27-ին։ Վերցված է 2014-05-07 
King R (2007)։ It Is: Integrating Public Voting and Random Selection 
Carson, Lyn; Martin, Brian (1999) Random Selection in Politics. PRAEGER Westport, Connecticut and London.
Friedrich August von Hayek։ Law, legislation and liberty, Volume 3, pp. 38–40.
Ալիսան և Բուկինիստը

«Ալիսան ու Բուկինիստը» (ռուս.՝ «Алиса и Букинист»), 1992 թվականի ռուսական գեղարվեստական ֆիլմ, որը նկարահանել է ռեժիսոր Ալեքսեյ Ռուդակովը Անդրեյ Դմիտրիևի գրած սցենարով։


== Սյուժե ==
Ֆիլմի գլխավոր հերոսը «Բուկինիստ» մականունով երիտասարդն է (Դմիտրի Պևցով), որն իր մականունն ստացել է հին գրքերի հանդեպ իր կրքի համար։ Երիտասարդն իր ապրուստի միջոցները վաստակում է բնակարանների վերանորոգմամբ։ Նա արդեն երկու տարի կոնյակ է խմում, բայց չի կորցնում ֆիզիկական մարզավիճակը։
Հորից նրան բաժին են հասել մեծ թվով հազվագյուտ և արժեքավոր գրքեր (հայրը, լինելով սպա հետպատերազմյան Գերմանիայում, ապօրինաբար դուրս է բերել  այդ գրքերն իր հետ)։ Հազվագյուտ հրատարակությունները գնահատվել են միլիոնավոր դոլարներ։ Այս գրքերը ցանկանում են ստանալ շատ մարդիկ, որոնց թվում է հարուստ և անմահ չարագործ Կրոխինը (Սերգեյ Գազարով)՝ արդիականության յուրօրինակ Մեֆիստոֆելը։ Բուկինիստի գանձի չափերն իմանալու նպատակով նա երիտասարդի տուն է ուղարկում է գայթակղիչ գեղեցկուհի Ալիսային՝ առանց ամոթի ու խղճի  մի աղջկա (Օլգա Դրոզդովա), որն իենից կախում ունի։ Բայց տեղի է ունենում անսպասելին․ Ալիսան ու Բուկինիստը սիրահարվում են միմյանց։ Հանցագործների ծրագրերը տապալման վտանգի տակ են, բայց նրանք չեն պատրաստվում նահանջել։ Բարու և չարի միջև բախումը վերաճում է մեծ պայքարի։


== Դերերում ==
Դմիտրի Պևցով – Բուկինիստ
Օլգա Դրոզդովա – Ալիսա
Սերգեյ Գազարով – Կրոխին
Ալեքսանդր Բերդա – Կոլուպեև
Լև Բորիսով – Ակիմ Գեորգիևիչ
Յուրի Շերստնև – Դրագոմիսլենսկի
Լեոնիդ Ֆիլատով


== Նկարահանող խումբ ==
Սցենարի հեղինակ՝ Անդրեյ Դմիտրիև
Ռեժիսոր՝ Ալեքսեյ Ռուդակով
Օպերատոր՝ Մաքսիմ Օսադչի-Կորիտկովսկի
Նկարիչ՝ Ալեքսանդր Գիլարևսկի
Կոմպոզիտոր՝ Սվետլանա Գալիբինա
Պրոդյուսեր՝ Միխայիլ Լիտվակ


== Ֆիլմի մասին ==
Ըստ Մ. Իվանովի («Time Out Москва»)՝ չնայած սյուժեի պարզությանը, ֆիլմն առանձնանում է դիտարժան վիզուալ շարքով։ Ալիսայի՝ ֆիլմի գլխավոր հերոսուհու խառնվածքը՝ սիրող և անկախ կին, բնորոշ չէր 90-ականների ռուսական կինոյի համար, սակայն բնորոշ է Օլգա Դրոզդովայի այլ աշխատանքների համար։
«Ալիսան և Բուկինիստը» դարձել են այն ֆիլմերից մեկը, որտեղ ամուսիններ Դմիտրի Պևցովը և Օլգա Դրոզդովան սիրային դուետ են խաղացել։ Ֆիլմը համարվում է հաջող աշխատանք երկու ամուսինների համար։


== Ծանոթագրություններ ==


== Արտաքին հղումներ ==
«Ալիսան և Բուկինիստը»(անգլ.) ֆիլմը Internet Movie Database կայքում 
«Ալիսան և Բուկինիստը» Archived 2021-04-15 at the Wayback Machine. ВидеоГид կայքում